Cuneiform Tablet BIN 4 2 (NBC 1732)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi₄-ma um-ma bu-za-zu-ma a-na ša-lá-tù-wa-ar a-na té-er-tí-a e-ta-ra-áb ma-ki-ru-ú a-dí-ni lá e-ru-bu-nim-/ma um-ma a-na-ku-ma lá-áš-pur-ma AN.NA iš-tí URUDU-i-ni a ba-ru-im lu-šé-tí-qú-nim a-bi₄ a-ta be-lí a-ta i-ḫi-id-ma i {d}UTU-ši ṭup-pì-i ta-ša-me-ú šu-pur-ma AN.NA-ki ma-lá ta-le-e-ú lu-šé-ri-bu-nim-ma pá-ni-a-ma áb-kam a-bi₄ a-ta a ma-nim ša-nim a-da-gal i-ḫi-id-ma ṣú-ḫa-ru a-ma-kam u₄-ma-kál lá i-bi₄-tu ḫa-ra-nam dí-šu-nu-tí a-na-ku a té-er-tí-kà ma-ṣa-ku pè-er-dí ša ta-áš-pu-ra-ni i pá-ni-a ú-šé-ra-am a-wa-ti ša DAM GAL sí-sé-e ma-lá tág-mu-ru té-er-ta-kà lí-lí-kam